open-index/open-wikipedia-markdown huggingface dataset:
ExoMars

**ExoMars** (**Exobiology on Mars**) jeste dvodjelni astrobiološki projekt za potragu dokaza o životu na Marsu, a zajednička je misija Evropske svemirske agencije (ESA) i ruske svemirske agencije Roskosmos. Prvi dio, lansiran u 2016., je postavio komunikacioni satelit za traženje tragova gasa u Marsovu orbitu, i ispustio je stacionarni eksperimentalni lender (koji je polomljen). Drugi dio je plan za lansiranje u 2020., sa namjerom da prizmlji rover na površinu, podržavajući naučnu misiju za koju se očekuje vijek trajanja do 2022. ili duže.

ExoMars cilj jeste potraga za znakovima prošlog života na Marsu istražujući kako variraju na Marsu voda i geohemijsko okruženje.
mini|ExoMars rover na izložbi u  Gasometer Oberhauzen, Njemačka
mini|200x200piksel|Mars Astrobiology Explorer-Cacher (MAX-C) rover

## Reference 
## Vanjski linkovi 
* 
* ExoMars RFSA sajt
* ESA glavni web sajt
* Raman-LIBS spectrometer za ExoMars 
* The ExoMars project na RussianSpaceWeb.com
* Arrival at Mars (NYT; 16 oktobar 2016.)
* Animirani video o ExoMars

Kategorija:Evropska svemirska agencija
Kategorija:Istraživanje Marsa
Zgrada Penzionog fonda

**Zgrada Penzionog fonda** nalazi se u općini Centar, u Sarajevu, Bosna i Hercegovina. Komisija za očuvanje nacionalnih spomenika, na sjednici održanoj od 27. maja do 02. juna 2008. godine, donijela je odluku da se zgrada proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.  
## Lokacija 
Nalazi se na uglu ulica Maršala Tita i Hamze Hume broj 2 u Sarajevu.
## Historija 
Objekat je izgrađen kao stambeno-poslovni objekat u vlasništvu Penzionog fonda. Projekat je uradio jedan od pionira moderne u Sarajevu, arhitekta Muhamed Kadić i predstavlja njegovo najizražajnije projektantsko ostvarenje. 
 
Izgradnja je započela 10. juna 1941. godine, a završen je tokom 1943. godine. Ovaj projekat je rezultat opšte kulturne klime koja je vladala u tadašnjim arhitektonskim krugovima u Sarajevu, kao i prethodnih arhitektonskih i životnih iskustava ovog projektanta. Od polovine XX vijeka, pa do danas objekat ne mijenja svoju stambeno-poslovnu funkciju.

## Opis 
Objekat predstavlja stambeno-poslovnu uglovnicu spratnosti P+5+Atika. U sklopu građevine se nalazi prostran podrumski prostor. Dužina istočnog pročelja (usmjereno ka ulici Hamze Hume) iznosi 34 m, dok je dužina sjeverne fasade usmjerene prema ulici Maršala Tita 18 m.

Objekat je u vrlo dobrom konstruktivnom stanju.

## Literatura 
* Ž. Janković - Muhamed Kadić – život i djelo, Akademija nauka i umjetnosti BiH, Bošnjački institut Fondacija Adila Zulfikarpašića, Sarajevo.
* Alija Bejtić - Ulice i trgovi Sarajeva. Sarajevo: Muzej grada Sarajeva 1973. godine
* Nedžad Kurto - Sarajevo 1492-1992, Oko, Sarajevo.

## Reference 
## Vanjski linkovi 
Kategorija:Nacionalni spomenici u Sarajevu
Kategorija:Građevine u Sarajevu
Fakultet za saobraćaj i komunikacije u Sarajevu

**Fakultet za saobraćaj i komunikacije** je visokoškolska ustanova i članica Univerziteta u Sarajevu. Fakultet je osnovan 1977. godine i organizuje studije i i II ciklusa. 

## Studij 
### I ciklus 
Prvi ciklus studija traje tri godine (šest semestara) od kojih su prva tri semestra zajednička za sve smjerove. Nastava je organizovana na dva odsjeka i šest smjerova: 

### II ciklus 
Drugi ciklus studija koji je organiziran prema principima bolonjskog procesa i traje 4 semesta Studij na ovom ciklusu se odvija ma dva odsjeka i šest smjerovaa identična I ciklusu studija čime je ispunjen uslov o vertikalnoj prohodnosti svih studijskih programa.

## Također pogledajte 
* Univerzitet u Sarajevu

Kategorija:Obrazovne institucije osnovane 1977.
Kategorija:Fakulteti u Sarajevu
Kategorija:Obrazovanje u Sarajevu
Kategorija:Fakulteti u Bosni i Hercegovini
Ez-Zumer

**Sura Ez-Zumer** (arapski: **الزمر**) je 39. sura muslimanske knjige Kur'ana. Sastoji se od 75 ajeta i ubraja se u *mekanske sure*, sure objavljene u Meki.

## Sadržaj 
Odmah na početku sure naglašava se da je Kur'an Božija objava i knjiga u koju nema sumnje te se 4. ajetom suprostavlja širku onih (kršćani) koji mu pripisuju sudruga, odnosno sina te se kaže: *Da je Allah htio dijete imati, izabrao bi, između onih koje je stvorio, onoga koga bi On htio. Uzvišen je On, On je Allah, Jedini i Svemoćni!*
U suri se govori i o prirodi i prirodnim fenomenima. U 5. ajetu se govori o Nebesima i Zemlji a u sljedećem ajetu kazuje i o stvaranju čovjeka u utrobi majke, kroz tri različita oblika i stadija razvoja.
U 21. ajetu se govori o *spuštanju* kiše, prirodnom fenomenu od koje poslije nastaju izvori i bilje raznoliko niče.

Također se spominje džehennem, koji će biti prebivalište za nevjernike i ohole kao i Sudnji dan. Za Sudnji dan se u suri Ez-Zumer kaže sljedeće:

68. *I u rog će se puhnuti, i umrijet će oni na nebesima i oni na Zemlji, ostat će samo oni koje bude Allah odabrao; poslije će se u rog drugi put puhnuti i oni će, odjednom, ustati i čekati.* 
69. *I Zemlja će svjetlošću Gospodara svoga zasjati, i Knjiga će se postaviti, vjerovjesnici i svjedoci će se dovesti, i po pravdi će im se svima presuditi, nikome se neće nepravda učiniti
70. *svako će dobiti ono što je zaslužio, jer On najbolje zna šta je ko radio.''
 – Kur'an, od 68. do 70. ajeta sure Ez-Zumer

## Također pogledajte 
* Članak Kur'an
* Tefsir Ibn-Kesira

## Reference 
## Vanjski linkovi 
* Tefsir sure Ez-Zumer 
* Sura Ez-Zumer sa prijevodom na bosanski (od Korkuta), na tanzil.net
* Sura Ez-Zumer s audiozapisom

Kategorija:Kur'an
Kategorija:Mekanske sure
Kategorija:Sure
Meliha Husedžinović

**Meliha Husedžinović** bila je bosanskohercegovačka historičarka umjetnosti, autorica brojnih tekstova o umjetnosti, kustosica i likovna kritičarka.

Historiju umjetnosti diplomirala je na Filozofskom fakultetu u Beogradu 1981. Nakon stjecanja diplome počinje raditi u Umjetničkoj galeriji Bosne i Hercegovine do penzionisanja 2011. Godine 2001. imenovana je direktoricom galerije.

Kroz svoj rad i tekstove dala je veliki doprinos razvoju historije umjetnosti u Bosni i Hercegovini i afirmaciji mnogih bosanskohercegovačkih umjetnika.

## Reference 
## Vanjski linkovi 
* BH Dani - Revolucija u Umjetničkoj galeriji
* Digitalni arhiv InfoBiro - Meliha Husedžinović

Kategorija:Rođeni 1945.
Kategorija:Umrli 2016.
Kategorija:Biografije, Banja Luka
Kategorija:Bosanskohercegovački historičari umjetnosti
Ministarstvo poljoprivrede, vodoprivrede i šumarstva Federacije Bosne i Hercegovine

**Ministarstvo poljoprivrede, vodoprivrede i šumarstva Federacije Bosne i Hercegovine** ili **Federalno ministarstvo poljoprivrede, vodoprivrede i šumarstva** (skraćeno **FMPVŠ**) jedno je od 16 ministarstava u sastavu Vlade Federacije Bosne i Hercegovine, nadležno za politiku prema poljoprivredi, vodoprivredi i šumarstvu u tom entitetu. Sjedište ministarstva se nalazi u ulici Marka Marulića u Sarajevu, dok se na njegovom čelu trenutno nalazi Kemal Hrnjić (NiP).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovani su Ministarstvo za šumarstvo i drvnu industriju te Ministarstvo za poljoprivredu i prehrambenu industriju, a za ministre su tada imenovani Hasan Muratović i Radovan Mirković.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad poljoprivredom, vodoprivredom i šumarstvom dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj – nakon čega su formirana entitetska ministarstva poljoprivrede, vodoprivrede i šumarstva. 
## Nadležnosti 
Glavna osoba u Federalnom ministarstvi poljoprivrede, vodoprivrede i šumarstva je ministar ili ministrica poljoprivrede, vodoprivrede i šumarstva Federacije Bosne i Hercegovine, koji ima pravo na jednog sekretara i šest pomoćnika. 
### Djelokrug 
Federalno ministarstvo poljoprivrede, vodoprivrede i šumarstva obavlja upravne, stručne i druge poslove koji se odnose na nadležnosti entiteta u Bosni i Hercegovini u oblasti poljoprivrede, vodoprivrede i šumarstva.

U sastavu ministarstva se također nalazi Federalna uprava za šumarstvo. 
## Organizacija 
Ministarstvo poljoprivrede, vodoprivrede i šumarstva se sastoji od sljedećih organizacionih jedinica:

* Kabinet ministra
* Sektor za poljoprivredu i prehrembenu industriju
* Sektor za ruralni razvoj i poljoprivredne savjetodavne službe
* Sektor za poljoprivredna plaćanja
* Sektor za veterinarstvo
* Sektor za vode
* Sektor za šumarstvo i lovstvo
* Sektor za upravljanje projektima
* Sektor za finansije i računovodstvo
* Sektor za pravne, kadrovske i opće poslove
* Sektor za informatičke sisteme
* Jedinica za internu reviziju

## Spisak ministara 
## Reference 
## Vanjski linkovi 
* Zvanični sajt

Poljoprivrede, vodoprivrede i šumarstva
Umjetnička galerija Brčko

**Umjetnička galerija Brčko** osnovana je 1975. godine pod nazivom Umjetnička galerija „Rizah Štetić“. 

Na poziv za uspostavu galerije odazvali su se i poklonili svoje radove umjetnici iz bivše Jugoslavije. Fundus umjetničke galerije razvrstan je u nekoliko zbirki: zbirka orginalnih crteža sa gradnje pruge Brčko – Banovići sa fotodokumentacijom i drugom arhivskom građom, zbirka portreta, zbirka savremene umjetnosti i arheološka zbirka.

Od 2000. godine Galerija realizira tradicionalnu Međunarodnu likovnu simpozijum radionicu „Sava“, na kojoj učestvuju mnogobrojni umjetnici i likovni stručnjaci sa područja Balkana. Tokom simpozijuma odvijaju se i radionice, s naučnim aspektom, gdje se problematiziraju teme vezane za umjetnost i umjetnike.

Galerija je po osnivanju bila smještena u Gradsku vijećnicu, koja predstavlja jedan od najznačajnijih objekata pseudomaurske arhitekture u Bosni i Hercegovini. Od 2017. godine Galerija je dobila nove prostorije u centru grada.

## Literatura 
Alma Leka - Muzeji, zbirke i galerije u Bosni i Hercegovini, Sarajevo 2012.

## Vanjski linkovi 
Umjetnička galerija u novom prostoru u centru grada 

## Reference 
Kategorija:Umjetnost u Bosni i Hercegovini
Kategorija:Galerije u Bosni i Hercegovini
Trg Bošnjaka u Budimpešti

mini|397x397piksel|Crkva Svetog Ante Padovanskog na Trgu Bošnjaka u Budimpešti
**Trg Bošnjaka** () se nalazi u Budimpešti, glavnom gradu Mađarske, u XIV. distriktu Zugló. Na ovom trgu se nalazi rimokatolička crkva imenovana po svetom Antunu Padovanskom. Crkvu je projektirao Gyula Rimanóczy, kao i trg Bošnjaka i zgradu za kartografiju koja se nalazi u blizini. 

## Historija 
Trg je dobio ime 1901. godine. Franjo Josip I. je nakon okupacije Bosne i Hercegovine od strane Austro-Ugarske pozvao vojnike Bošnjake u Budimski dvorac da budu zaštitari. Njima u čast imenovan je Trg Bošnjaka u Budimpešti.

## Reference 
## Vanjski linkovi 
Kategorija:Trgovi u Budimpešti
Kategorija:Zugló
Kategorija:Bošnjaci
Muzej ratnog djetinjstva

**Muzej ratnog djetinjstva** otvoren je u Sarajevu u januaru 2017. godine. Nalazi se u starom gradskom jezgru.

U Muzeju je predstavljena kolekcija ličnih predmeta (kao što su komadi odjeće i igračke), priča, audio i video svjedočenja, fotografija, pisama, crteža, i drugih dokumenata i eksponata koje su preživjeli donirali Muzeju. Izložba dočarava jedinstveno iskustvo odrastanja u ratu.

Osnovu današnje kolekcije Muzeja čini materijal prikupljan od 2010. godine za potrebe pisanja knjige *Djetinjstvo u ratu: Sarajevo 1992–1995,* autora Jasminka Halilovića, objavljene 2013. godine. Upravo prikupljeni materijal i potresne priče i svjedočenja nekoliko stotina učesnika kao i ne postojanje slične ustanove koja će budućim generacijama pružiti bar djelimični uvid na teškoće odrastanja u ratu bila je ideja vodilja za osnivanje muzeja.

Bosanskohercegovački teniser Damir Džumhur, rođen za vrijeme rata, imenovan je za ambasadora Muzeja 2016. godine.

Autor znaka Muzeja ratnog djetinjstva je bosanskohercegovački grafički dizajner Anur Hadžiomerspahić.

Osim izložbenog dijela, Muzej trenutno radi istraživanja i edukaciju.

## Misija i vizija 
* Misija muzeja ratnog djetinjstva je kontinuirano i po najvišim standardima dokumentirati i digitalizirati materijale koji se odnose na odrastanje u ratu, a zatim ih prezentirati kroz različite medije, s ciljem edukacije što šire publike o ovom iskustvu.
* Vizija Muzeja ratnog djetinjstva je na individualnom nivou pomoći prevazilaženje traume i sprječavanje traumatizacije drugih, a na kolektivnom međusobno razumijevanje, s ciljem da se podrži lični i društveni razvoj.

## Galerija 

War Childhood Museum 2.jpg
War Childhood Museum 4.jpg
War Childhood Museum 3.jpg

## Reference 
## Vanjski linkovi 
* Muzej ratnog djetinjstva 

Kategorija:Muzeji u Sarajevu
Ministarstvo razvoja, poduzetništva i obrta Federacije Bosne i Hercegovine

**Ministarstvo razvoja, poduzetništva i obrta Federacije Bosne i Hercegovine** ili **Federalno ministarstvo razvoja, poduzetništva i obrta** (skraćeno **FMPRO**) jedno je od 16 ministarstava u sastavu Vlade Federacije Bosne i Hercegovine. Sjedište ministarstva se nalazi u ulici Ante Starčevića u Mostaru, dok se na njegovom čelu trenutno nalazi Vojin Mijatović (SDP).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo snabdijevanja i poduzetništva Republike Bosne i Hercegovine, a za ministra je tada imenovan Alija Delimustafić.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad tim oblastima dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj.

8 godina kasnije, imenovanjem nove entitetske vlade je s ciljem razvoja privrede osnovano posebno ministarstvo za te oblasti, današnje Ministarstvo razvoja, poduzetništva i obrta FBiH.

## Nadležnosti 
Glavna osoba u Federalnom ministarstvu razvoja, poduzetništva i obrta je ministar ili ministrica razvoja, poduzetništva i obrta Federacije Bosne i Hercegovine, koji ima pravo na jednog sekretara i četiri pomoćnika.

### Djelokrug 
Federalno ministarstvo razvoja, poduzetništva i obrta obavlja upravne, stručne i druge poslove koje se odnose na nadležnosti Federacije Bosne i Hercegovine u sljedećim oblastima:

* poticaj razvoja, poduzetništva i obrta
* davanje potpore za primjenu inovacija i uvođenja savremenih tehnologija u oblasti poduzetništva i obrta
* povećanje udjela poduzetništva i obrta u ukupnoj privredi
* organizovanje institucija za poduzetništvo i stvaranje poduzetničke infrastrukture
* osposobljavanje poduzetnika i obrtnika kroz redovno i dopunsko obrazovanje

## Organizacija 
Ministarstvo razvoja, poduzetništva i obrta FBiH se sastoji od sljedećih organizacionih jedinica:

* Kabinet ministra
* Sektor za razvoj 
* Sektor za poduzetništvo
* Sektor za obrt
* Sektor za finansijske, pravne i opće poslove

## Spisak ministara 
## Reference 
## Vanjski linkovi 
* Zvanični sajt

Razvoja, poduzetništva i obrta
Ministarstvo prostornog uređenja Federacije Bosne i Hercegovine

**Ministarstvo prostornog uređenja Federacije Bosne i Hercegovine** ili **Federalno ministarstvo prostornog uređenja** (skraćeno **FMPU**) jedno je od 16 ministarstava u sastavu Vlade Federacije Bosne i Hercegovine, nadležno za urbanizam u tom entitetu. Sjedište ministarstva se nalazi u ulici Marka Marulića u Sarajevu, dok se na njegovom čelu trenutno nalazi Željko Nedić (HDZ BiH).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo za urbanizam, građevinarstvo i zaštitu okoliša Republike Bosne i Hercegovine, a za ministra je tada imenovan Munir Jahić.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad prostornim uređenjem dodijeljena je entitetima – Federaciji Bosne i Hercegovine i Republici Srpskoj – nakon čega su formirani Ministarstvo prostornog uređenja i turizma FBiH te Ministarstvo prostornog uređenja. U Federaciji BiH ta oblast je dodadno podijeljena na kantone.

2003. godine, imenovanjem nove entitetske vlade nakon općih izbora, Ministarstarstvo prostornog uređenja i turizma FBiH je podijeljeno na dva ministarstva - Ministarstvo prostonog uređenja i Ministarstvo okoliša i turizma.

## Nadležnosti 
Glavna osoba u Federalnom ministarstvu prostornog uređenja je ministar ili ministrica prostornog uređenja Federacije Bosne i Hercegovine, koji ima pravo na četiri pomoćnika.

### Djelokrug 
Ministarstvo prostornog uređenja Federacije BiH obavlja upravne, stručne i druge poslove koje se odnose na nadležnosti Federacije Bosne i Hercegovine u sljedećim oblastima:

* planiranje i uređenje prostora
* politika upotrebe zemljišta na federalnom nivou
* izrada, provođenje i primjena prostornog plana FBiH
* usklađenost prostornih planova kantona sa prostornim planom FBiH
* usmjeravanje dugoročnog razvoja upotrebe prirodnih resursa
* geološka istraživanja
* izrada osnovnih karata (geofizičkih, seizmoloških, geotermičkih, minerogenetskih, geohemijskih, geomorfoloških i drugih)
* izrada geoloških podloga za prostorno uređenje
* nadzor nad odgovarajućim ustanovama iz sektora

i druge poslove utvrđene zakonom.

## Organizacija 
Ministarstvo prostornog uređenja Federacije Bosne i Hercegvine sastoji se od sljedećih organizacionih jedinica:

* Sektor za prostorno planiranje
* Sektor za upotrebu zemljišta na federalnom nivou
* Sektor za realizaciju projekata
* Sektor za pravne, opće, finansijske i zajedničke poslove

## Spisak ministara 
## Reference 
## Vanjski linkovi 
* Zvanični sajt

Prostornog uređenja
Ministarstvo okoliša i turizma Federacije Bosne i Hercegovine

**Ministarstvo okoliša i turizma Federacije Bosne i Hercegovine** ili **Federalno ministarstvo okoliša i turizma** (skraćeno **FMOIT**) jedno je od 16 ministarstava u sastavu Vlade Federacije Bosne i Hercegovine, nadležno za okolišnu politiku i turizam u tom entitetu. Sjedište ministarstva se nalazi u ulici Marka Marulića, a na njegovom čelu se trenutno nalazi Nasiha Pozder (NS).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo za urbanizam, građevinarstvo i zaštitu okoliša Republike Bosne i Hercegovine, a za ministra je tada imenovan Mustafa Beganović.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost okolišom i turizmom dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj.

2003. godine je, imenovanjem nove entitetske vlade nakon općih izbora, za te oblasti formirano zasebno ministarstvo, današnje Ministarstvo okoliša i turizma FBiH.

## Nadležnosti 
Glavna osoba u Federalnom ministarstvu okoliša i turizma je ministar ili ministrica okoliša i turizma Federacije Bosne i Hercegovine, koji ima pravo na jednog sekretara i pet pomoćnika.

### Djelokrug 
Ministarstvo okoliša i turizma Federacije Bosne i Hercegovine vrši upravne, stručne i druge poslove koje se odnose na nadležnosti Federacije Bosne i Hercegovine u sljedećim oblastima:

* ekološka zaštita zraka, vode i zemlje
* izrada strategije i politike zaštite okoliša
* standard kvalitete zraka, vode i zemlje
* ekološko praćenje i kontrola zraka, vode i zemlje
* izrada strategije i politike razvoja turizma i ugostiteljstva
* praćenje turističkih tokova na domaćim i stranim tržištima
* usmjeravanje dugoročnog razvoja turizma u okviru cjelovitog privrednog sistema

## Organizacija 
Federalno ministarstarstvo okoliša i turizma se sastoji od sljedećih organizacionih jedinica:

* Sektor okoliša 
* Sektor za okolišne dozvole, procjenu uticaja na okoliš, registar i čiste tehnologije
* Sektor turizma i ugostiteljstva
* Sektor za upravljanje otpadom, realizaciju planova i strateških projekata
* Sektor za pravne i opće poslove, ljudske resurse, budžet i finansije

## Spisak ministara 
## Reference 
## Vanjski linkovi 
* Zvanični sajt

Okoliša i turizma
Kategorija:Okoliš Bosne i Hercegovine
Kategorija:Turizam u Bosni i Hercegovini
Rezolucija 755 Vijeća sigurnosti Ujedinjenih nacija

**Rezolucija Vijeća sigurnosti 755** je donesena 20. maja 1992. godine, na 3079. sjednici Vijeća sigurnosti Ujedinjenih nacija. Usvojena je bez glasanja, razmatranjem izvještaja Komiteta za prijem novih članica o zahtjevu Republike Bosne i Hercegovine za prijem u Ujedinjene nacije. Rezolucija je predstavljala preporuku Vijeća sigurnosti Generalnoj skupštini UN o pozitivnom odgovoru na podneseni zahtjev. Nakon obavljenog procesa glasanja u Generalnoj skupštini Republika Bosna i Hercegovina je primljena u članstvo te međunarodne organizacije. Odluka je donesena u procesu raspada SFRJ.

## Sadržaj 
## Tekst 
## Također pogledajte 
* Države članice Ujedinjenih nacija
* Raspad Jugoslavije
* Rezolucija 753 Vijeća sigurnosti Ujedinjenih nacija
* Rezolucija 754 Vijeća sigurnosti Ujedinjenih nacija

## Reference 
## Vanjski linkovi 
* [Tekst rezolucije na UNHCR.org](https://undocs.org/S/RES/755(1992)) 

Rezolucije
Rezolucije
755
755
Rezolucije
755
Šuajb

**Šuajb** je poslanik u islamu. Živio je u Medjenu, nazvanom po istoimenom plemenu, u blizini oblasti Me'an, u Šamu, blizu Lutovog mora. U vremenskom kontekstu stanovnici Medjena živjeli su neposredno nakona Lutovog naroda.

## Porijeklo 
Po pogledu porijekla ne može se tačno utvrditi Šuajbova loza. Postoji nekoliko mišljenja ali nijedno od njih ne može sa sa sigurnošću uzeti za ispravno. Stanovnici Medjena su bili istovremenici poslanika Ibrahima a Šuajb je bio jedan od onih koji su povjerovali Ibrahimu i sa njim učinili hidžru i otišli za Šam, odnosno Damask. Za nega se kaže da je bio rječiti vjerovjesnik (*Hatibu-l-enbijai*) jer je bio veoma rječit i biranim riječima je pozivao svoj narod u ispravnu vjeru. O istim događajima koji su zadesili iste narode kazuje se i u suri Eš-Šu'ara (ajeti od 176. do 191).

Obožavali su drvo *Ejku* (zbog kojeg su i nazvani stanovnici Ejke), oko kojeg se nalazilo gusto grmlje, krivo su mjerili i zakidali na vagi o čemu se kaže u spomenutoj suri Eš-Šu'ara. Općenito smatrani su lošim i pokvarenim narodom. Upravo iz tog razloga kao spas poslan im je poslanik Šuajb o čemu se govori u surama El-A'raf i Hud.

## Kur'an o Šuajbu 
Šuajb se u Kur'anu spominje nekoliko puta i to u sljedećih pet sura: El-A'raf, Hud, El-Hidžr, Eš-Šu'ara' i suri El-'Ankebut. Kada se govori o Šuajbu i njegovom narodu uvijek se uz to kazivanje spominju i drugi poslanici: Nuh, Hud, Salih i najčešće Lut, čije spominjanje prethodi kazivanju o Šuajbu i stanovnicima Medjena.

U suri Hud se o Šuajbu i njegovom narodu kaže:

Međutim, stanovnici Medjena ne samo da mu nisu povjerovali već ga i u laž utjeruju na što im on odgovara i opomenjuje ih pri čemu se u sljedećim ajetima spominje i kazna koja ih je zadesila:

## Također pogledajte 
*Poslanici u islamu

## Reference 
Kategorija:Vjerovjesnici i poslanici
Kingsmeadow

**Kingsmeadow** je nogometni stadion koji se nalazi u Londonu, Engleska. Na njemu domaće utakmice igra nogometni klub AFC Wimbledon i ženski klub Chelsea. Kapacitet stadiona je 4.850 mjesta od čega je 2.265 sjedećih.

Stadion je zvanično otvoren 1989. godine. Na njemu je prvobitno igrao Kingstonian. Svoje mečeve na ovom stadionu je igrao do 2017. godine. Do 2015. godine vlasnik stadion je bio *Kingston Council*, da bi iste godine bio kupljen od strane Chelsea.

## Reference 
## Vanjski linkovi 
* Kingsmeadow na footballgroundguide.com

Kategorija:Nogometni stadioni u Engleskoj
Kategorija:AFC Wimbledon
Valley Parade

**Valley Parade** je nogometni stadion koji se nalazi u Bradfordu, Engleska. Na njemu domaće utakmice igra nogometni klub Bradford City. Kapacitet stadiona je 25.136 sjedećih mjesta.

Stadion je zvanično otvoren 1886. Na njemu je prvobitno igrao Manningham. Na ovom stadionu je igrao do 1903. godine. Te godine klub je ugašen. Iste godine je osnovan Bradford City koji preuzima ovaj stadion. Od 1973. do 1974. godine na stadionu je igrao Bradford Park Avenue, a od 2001. do 2002. godine Bradford Bulls.

## Reference 
## Vanjski linkovi 
* Valley Parade na stadiumguide.com

Kategorija:Nogometni stadioni u Engleskoj
Kategorija:Bradford City AFC
Gigg Lane

**Gigg Lane** je nogometni stadion koji se nalazi u Buryju, Engleska. Na njemu domaće utakmice igra nogometni klub Bury. Kapacitet stadiona je 12.500 sjedećih mjesta.

Stadion je zvanično otvoren 1885. godine. Iste godine je osnovan Bury, te je napravljen za potrebe kluba. Od 1992. do 2002. godine stadion je koristio Swinton RLFC, a od 2002. do 2014. godine na njemu je igrala ekipa United of Manchester.

## Reference 
## Vanjski linkovi 
* Gigg Lane  na footballgroundguide.com

Kategorija:Nogometni stadioni u Engleskoj
Kategorija:Bury FC
Stadion Memorial (Bristol)

**Stadion Memorial** je nogometni stadion koji se nalazi u Bristolu, Engleska. Na njemu domaće utakmice igra nogometni klub Bristol Rovers. Kapacitet stadiona je 12.300 sjedećih mjesta.

Stadion je zvanično otvoren 24. septembra 1921. godine. Na njemu je prvobitno igrao ragbi klub Bristol Rugby sve do 2014. godine. Od 1996. godine na njemu igra Bristol Rovers.
## Reference 
## Vanjski linkovi 
* Stadion Memorial na footballgroundguide.com

Kategorija:Nogometni stadioni u Engleskoj
Kategorija:Bristol Rovers FC
Alan Bean

**Alan LaVern Bean** bio je američki mornarički oficir i mornarički pilot, aeronautički inženjer, testni pilot, i NASA-in astronaut; on je bio četvrta osoba koja je hodala na Mjesecu. Bio je odabran da bude  astronaut u NASA-i 1963. u okviru Astronautske grupe 3.

lijevo|mini|Bean na Mjesecu tokom misije Apollo 12

Prvi put je letio u svemir u posadi Apollo 12, druge ljudske misije koja je sletila na Mjesec, kada je imao 37 godina, u novembru 1969. Napravio je svoj drugi i zadnji let u svemir u misiji  Skylab 3 1973., što je druga misija sa ljudskom posadom u Skylab svemirskoj stanici. Nakon penzionisanja u američkoj mornarici 1975. i  NASA-i 1981., postao je zainteresovan za slikanje, crtajući različite scene vezane za svemir, i dokumentujući svoje vlastito iskustvo u svemiru, kao i iskustvo svojih kolega, astronauta Apollo programa. Umro je kao jedini živi član posade Apollo 12.

## Reference 
## Vanjski linkovi 
* Astronautix biografija Alana Beana
* 
* Bean na Enciklopediji nauke
* Zvanična web stranica izdavača za Homesteading Space

Kategorija:Rođeni 1932.
Kategorija:Umrli 2018.
Kategorija:Biografije, Wheeler (Teksas)
Kategorija:Svemirski letovi u 1973.
Kategorija:Američki astronauti
Kategorija:Američki avijatičari
Kategorija:Amerikanci porijeklom iz Škotske
Anur Hadžiomerspahić

**Anur Hadžiomerspahić** bio je bosanskohercegovački umjetnik i grafički dizajner.

Učesnik je Centralne izložbe 49. Venecijanskog Bijenala 2001. na kojoj se predstavlja sa svojom serijom plakata “Human Condition”. Hadžiomerspahić je drugi bosanskohercegovački umjetnik pozvan da na Venecijanskom bijenalu izloži svoje radove. Prije njega, to se dogodilo još samo Braci Dimitrijeviću.

## Nagrade 
* 1998. Golden Drumsticks (Portorož -Golden Drum Advertising Festival of the New Europe) 
* 1998. Golden Light,  Specijalna nagrada za najbolju ideju (Portorož - Golden Drum Advertising Festival of the New Europe)
* 1998. Epica Finalist (Epica Awards – Europe’s Creative Awards) 
* 2000. Gradn Prix za Art direction (Festival Advertainment – Milano)
* 2001. Dobitnik je nagrade Epica Winner u Parizu na festivalu Epica Awards – Europe’s Creative Awards za kampanju “Računaj na mene” Iskraemeco

## Reference 
## Vanjski linkovi 
* Anur Hadžiomerspahić
* Anur Hadžiomerspahić na sajtu ALU-a

Kategorija:Rođeni 1971.
Kategorija:Umrli 2017.
Kategorija:Biografije, Sarajevo
Kategorija:Bosanskohercegovački umjetnici
Kategorija:Bosanskohercegovački grafički dizajneri
Bacanje kugle

**Bacanje kugle** je disciplina u atletici, u kojoj bacač nastoji baciti kuglu što dalje. Ova  disciplina služi za razvijanje brzine, snage, okretnosti i specifične izdržljivosti. Osim bacanja koje je propisano atletskim pravilima, kugla se može bacati na više načina. U skladu sa uzrastom natjecatelja, upotrebljava se kugla različite težine.

## Historija 
Prepostavlja se da su se natjecanja prvo održavala u Velikoj Britaniji. Historičari bilježe da su se oko 1346. vojnici natjecali u bacanju topovskih kugli teških 7,257 kg. Na početku se bacalo iz mjesta i to slabijom i jačom rukom. Vremenom su se pravila bacanja promijenila, koja su se odnosila i na prostor iz kojeg se kugla bacala.
Prvi službeni rezultati vode se u Velikoj Britaniji od 1860, kad je H. Williams bacio kuglu 19,97 metra.
## Rekordi 
### Muškarci 
### Žene 
Kategorija:Bacanje kugle
Zgrada Ante Štambuka

**Zgrada Ante Štambuka** nalazi se na uglu ulica Titova i Kulovića broj 8 u općini Centar u Sarajevu, Bosna i Hercegovina. Komisija za očuvanje nacionalnih spomenika, na sjednici održanoj 26. oktobra 2010. godine, donijela je odluku da se zgrada proglasi za  nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.
## Historija 
Zgrada Ante Štambuka izgrađen je tokom prve decenije XX vijeka za porodicu Štambuk, u završnoj fazi austrougarskog perioda kada je u Sarajevu izgrađen veći broj objekata u duhu secesije.. Projekat zgrade je izradio je Josip Vancaš 1905. godine, a objekat je izveden po izmijenjenom projektu iz 1907. godine.

U vrijeme građenja ove palate na snazi je je novi Građevinski red za „Zemaljski glavni grad Sarajevo“, objavljen 5. augusta 1893. godine. Ovim građevinskim redom vodi se računa o budućem izgledu grada, pa su u pogledu građenja i primjene građevinskog materijala postavljeni novi standardi.. Nakon toga zgrada je nekoliko puta mijenjala vlasnika.

## Opis 
Zgrada Ante Štambuka spada u red stambeno-poslovnih najamnih zgrada u nizu, nastalih kao interpolacija u prethodno izgrađenom području.
Izgrađena je kao uglovnica približno pravougaone tlocrtne osnove dimenzija 30,00 m x 15,00 m., dok visina iznosi 19,20 m. U funkcionalnom smislu, podijeljena je na prizemlje - gdje je predviđen poslovni prostor i spratove na kojima je prvobitnim projektom bila predviđena isključivo stambena funkcija..

Godine 2006. na objektu su izvršeni  konzervatorsko-restauratorski radovi na uličnim fasadama, i to od strane Kantonalnog zavoda za zaštitu kulturnog i prirodnog naslijeđa, pa se zgrada nalazi u vrlo dobrom konstruktivnom stanju.
## Literatura 
* Alija Bejtić -Ulice i trgovi Sarajeva. Sarajevo: Muzej grada Sarajeva 1973. Godine
* Ibrahim Krzović - Arhitektura secesije u Bosni i Hercegovini, Kulturno naslijeđe, Sarajevo
* Nedžad Kurto - Sarajevo 1492-1992, Oko, Sarajevo.
* B. Zlatar, M. Ganibegović, Š. Gavraović, V. Žujo. Sarajevo, ulice, trgovi, mostovi, parkovi i spomenici – općina Centar. Sarajevo: “Mediapress”, 2007.
* Jela Božić, -Arhitekt Josip pl. Vancaš, Značaj i doprinos arhitekturi Sarajeva u periodu austrougarske uprave, doktorska disertacija, Sarajevo, 1989.
## Reference 
## Vanjski linkovi 
Kategorija:Nacionalni spomenici u Sarajevu
Kategorija:Građevine u Sarajevu
S. P. L. Sørensen

**Søren Peder Lauritz Sørensen** bio je danski hemičar, čuven po tome što je uveo koncept pH, skalu za mjerenje kiselosti i alkalnosti. Rođen je u Havrebjergu.

Od 1901. do 1938. bio je na čelu prestižne Laboratorije Carlsberg u Kopenhagenu. Dok je radio u toj laboratoriji, proučavao je efekt koncentracije iona na bjelančevine i zbog toga što je koncentracija vodikovih iona bila naročito važna uveo je pH-skalu 1909. godine kao jednostavan način da se to izrazi. Članak u kojem je uveo tu skalu (koristeći se oznakom pH), opisao je dvije nove metode za mjerenje kiselosti. Prva je bila zasnovana na elektrodama, dok je druga uključivala poređenje boja uzoraka i unaprijed odabrani skup indikatora.

Google je 29. maja 2018. posvetio svoj Doodle Sørensenu.

## Reference 
## Vanjski linkovi 
* Život i djelo S. P. L. Sørensena  na *biokemi.org* 

Kategorija:Rođeni 1868.
Kategorija:Umrli 1939.
Kategorija:Danski hemičari
Jahja

**Jahja** (arapski: يحيى) jest poslanik u islamu, jedan od posljednih (prije Isaa i Muhammeda) i sin Zekerijje, također poslanika.

## Jahja u Kur'anu 
Jahja je bio savremenik Isaa i njegov rođak. Nakon što mu je otac Zekerijja ostario i pobojao se da će ostati bez potomka i brinući se za stanje naroda kojem pripada, zamolio je Gospodara da mu podari sina koji će naslijediti njega i Jakubovu porodicu. O tome se u Kur'anu, u suri "Merjem", kaže:

O istom događaju se kazuje i u suri El-Enbija (ajeti 89. i 90).

U nastavku iste sure obznanjuje mu se radosna vijest o rođenju sina na što Zekerijja upita: *Gospodaru moj, reče on, kako ću imati sina kad mi je žena nerotkinja, a već sam duboku starost doživio?* *Eto tako", reče. Gospodar tvoj je rekao: "To je meni lahko, i tebe sam ranije stvorio, a nisi ništa bio.*

Dalje se govori o rođenju Jahje i nekim njegovim osobinama: *O Jahja, prihvati Knjigu odlučno!" - a dadosmo mu mudrost još dok je dječak bio, i nježnost i čednost, i bogobojazan je bio, i roditeljima svojim bio je dobar, i nije bio drzak i nepristojan. I neka je mir njemu na dan kada se rodio i na dan kada je umro i na dan kada bude iz mrtvih ustao!*

## Također pogledajte 
* Poslanici u islamu

## Literatura 
* Ibn-Kesir - Kazivanja o vjerovjesnicima

## Reference 
Kategorija:Vjerovjesnici i poslanici
Mojsije

**Mojsije** () bio je jedan od poslanika (proroka) pomenut u svim abrahamskim religijama. Prema hebrejskoj Bibliji, njega je usvojila jedna egipatska princeza, te je u kasnijem životu postao vođa Izraelćana i njihov zakonodavac. Pripisuje mu se da je objavio svetu jevrejsku knjigu Toru. odnosno da ju je dobio od Boga. Jevreji ga nazivaju i *Moše Rabenu* 
(), doslovno *Mojsije, naš učitelj*, te ga smatraju najvažnijim poslanikom (prorokom) u judaizmu. On je i vrlo važna figura u kršćanstvu, dok ga muslimani smatraju jednim od najodabranijih poslanika u islamu (pod arapskim imenom Musa). Također vrlo značajnu ulogu ima i kod pripadnika Baha'i religije, te brojnim drugim sektama među abrahamskim religijama.

Prema Knjizi egzodusa, Mojsije je rođen u vrijeme kada je njegov narod Izraelćani bio robovska manjina čiji broj je postepeno rastao te se tadašnji egipatski faraon uplašio da bi se oni mogli udružiti sa nekim od egipatskih neprijatelja. Jevrejska majka Mojsija, Johaveda, tajno je sakrila Mojsija nakon što je faraon naredio da se ubiju svi novorođeni dječaci među Jevrejima kako bi se na taj način smanjio broj Izraelćana. Međutim, jedna od faraonovih kćerki usvojila je napušteno dijete spasivši ga iz rijeke Nil te je dječak odrastao među porodicom faraona. Nakon što je ubio egipatskog robovlasnika, Mojsije je pobjegao preko Crvenog mora u Midijan, gdje ga je, prema vjerovanju, posjetio anđeo, te s njim razgovarao, skriven iza gorućeg grma na planini Horeb.

Prema Božijim uputama, Mojsije se vratio u Egipat gdje je od faraona zahtijevao da pusti Izraelćane iz ropstva. Prema predanjima, Mojsije nije bio rječit, pa je Bog dopustio da s njim pođe i njegov brat Aron, koji mu je pomagao. Nakon što je Egipat zadesila pošast, Mojsije je poveo svoj narod iz Egipta preko Crvenog mora, te je nakon što su stigli na planinu Sinaj, od Boga dobio Deset zapovijedi. Narednih 40 godina Mojsije je sa svojim narodom lutao pustinjom, gdje je umro prije nego što su stigli u *Obećanu zemlju*.

Mnogi naučnici smatraju da je Mojsije bio mitska a ne historijska ličnost.

## Reference 
Kategorija:Judaizam
Mars 2020

**Mars 2020** jeste misija slanja rovera na Mars od strane NASA-inog programa istraživanja Marsa. Misija uključuje rover ***Perseverance*** i bespilotni helikopter ***Ingenuity**.* Lansirani su 30. jula 2020. u 11:50 UTC, i spustili su se u krateru Jezero na Marsu 18. februara 2021. Istraživat će astrobiološki bitno prahistorijsko okruženje na Marsu, proučavajući njegove površinske geološke procese i historiju, uključujući procjenu njegove protekle naseljivosti, mogućnost prošlog života na Marsu, i potencijal za zaštitu bioloških znakova u okviru pristupačnih geoloških materijala.

## Misija 
Rover i helikopter su lansirani 2020. godine. Jet Propulsion Laboratory upravlja ovom misijom. Korisni teret i naučni instrumenti za misiju su odabrani u julu 2014., nakon otvorenog konkursa za korisni teret baziranog na naučnim ciljevima postavljenim godinu dana ranije. Tim za definisanje naučnih ciljeva misije će odrediti precizne detalje poduhvata.
lijevo|mini|Predloženi korisni teret rovera Mars 2020, (10. juni 2015.)

## Predložena mjesta za slijetanje 
*Jezero krater; Ovaj krater je dobio ime po mjestima u Bosni i Hercegovini (odabrana lokacija)
*Columbia Hills, u Gusev krateru;
* Eberswalde krater;
* Holden krater;
* Mawrth Vallis; 
* Syrtis Major Planum;
* Nili Fossae; 
* Melas Chasma

## Linkovi 
* Mars 2020 web stranica
* Mars 2020  u NASA.gov

; Mediji

* YouTubeYouTube-idcU5MWtEs4L4TituluPredložio Je 2020 Rover Ciljeva Znanosti (Jul 2013)
* 
* 
* 

## Reference 
## Vanjski linkovi 
Kategorija:Misije na Mars
Kategorija:NASA
Kategorija:Istraživanje Marsa
Kategorija:Svemirske letjelice NASA-e
Fakultet za kriminalistiku, kriminologiju i sigurnosne studije

**Fakultet za kriminalistiku, kriminologiju i sigurnosne studije** je visokoškolska ustanova sa sjedištem u Sarajevu i članica Univerziteta u Sarajevu. Osnovan je 1993. godine, kao civilna ustanova.

## Studij i studijski odsjeci 
Studij na fakultetu usklađen je sa Bolonjskim principom. Nastava se odvija na sva tri ciklusa studija.

Prvi ciklus studija traje 4 akademske godine (240 ECTS bodova) i organiziran je u tri studijska smjera: 
* Kriminalistika,
* Kriminologija i
* Sigurnosne studije.

Studij na II i III ciklusu odvija se kroz iste studijske smjerove čime je osigurana vertikalna prohodnost studija i traje 1 (60 ECTS bodova) odnosno 3 godine (180 ECTS bodova).

## Katedre 
Studij na fakultetu se organizuje kroz sljedeće katedre:
* Katedra za kriminologiju
* Katedra za kriminalistiku
* Katedra za sigurnosne studije

## Također pogledajte 
* Univerzitet u Sarajevu

## Reference 
## Vanjski linkovi 
* Službeni sajt fakulteta

Kategorija:Obrazovne institucije osnovane 1993.
Kategorija:Fakulteti u Bosni i Hercegovini
Kategorija:Obrazovanje u Sarajevu
Kategorija:Fakulteti u Sarajevu
Yahoo! Inc. (2017–)

**Yahoo! Inc.** jest krovno preduzeće odjela za digitalni sadržaj, među kojima su AOL i Yahoo!. Verizon je kupio AOL 23. juna 2015, a preuzeo operativno poslovanje Yahoo!-a 13. juna 2017. Nakon završetka prodaje i spajanja s Oathom, AOL i Yahoo! zadržali su svoje brendove.

Glavni izvršni direktor Tim Armstrong izjavio je da naziv kompanije simbolizira predanost poslovanju u digitalnim medijima ("oath" je u prevodu s engleskog jezika "zakletva").

## Poslovanje 
Oath je dio Verizonovog odjela za medije i telematiku. Ima dva sjedišta: jedno je u Manhattanu (New York), gdje je ranije bio AOL, a drugo u Sunnyvaleu (Kalifornija), odakle je prije poslovao Yahoo!. Pored ureda u drugim dijelovima Sjedinjenih Američkih Država, ima ih i u Australiji, Belgiji, Brazilu, Danskoj, Francuskoj, Holandiji, Hong Kongu, Indiji, Irskoj, Italiji, Izraelu, Japanu, Južnoj Koreji, Kanadi, Kini, Luksemburgu, Novom Zelandu, Njemačkoj, Singapuru, Španiji, Švedskoj, Tajlandu i Ujedinjenom Kraljevstvu. Za glavnog izvršnog direktora izabran je bivši direktor AOL-a Tim Armstron. Prema podacima iz juna 2017. kompanija ima 12.000 zaposlenih.

* AOL
** AOL Mail (veb-pošta)
** Autoblog
** Cambio.com
** CompuServe
** Engadget
** HuffPost
** MapQuest (veb-mapiranje)
** Netscape
** RYOT
** TechCrunch
* Yahoo!
** BrightRoll (video-reklamiranje)
** Tumblr
** Flurry
** Yahoo! Groups
** Yahoo! Mail (veb-pošta)
** Yahoo! Sports
** Yahoo! News
** Yahoo! Gemini
** Yahoo! Fantasy
*go90

### Obustavljeni ili prodani brendovi 
* AIM (trenutno razmjenjivanje poruka)
* Alto Mail (veb-pošta)
* Flickr
* Moviefone

Forumi AIM-a i CompuServea ugašeni su 15. decembra 2017. Flickr je prodan 20. aprila 2018. kompaniji SmugMug, a Moviefone je početkom tog mjeseca prodan Helios and Mathesonu, matičnoj kompaniji MoviePassa.

## Reference 
## Vanjski linkovi 
* 


Kategorija:Internetske kompanije u Sjedinjenim Američkim Državama
Suhail Hadar

**Naos** ili **Suhail Hadar** (Zeta Puppis, ζ Puppis, ζ Pu)  je nasjajnija zvijezda u sazviježđu Krme. Ubraja se u vruće superdivove spektralnog tipa O. Jedna je od zvijezda O tipa koje se mogu vidjeti golim okom, njen prividan sjaj iznosi oko 2,21 mag. Njen sjaj je oko 360.000-550.000 jači od Sunca. Udaljena je oko 1000 svjetlosnih godina (sg) od Sunčevog sistema.
## Etimologija
Iz grčke riječi za brod (ναύς) potječe njen naziv Naos. Arapski naziv Suhail Hadar može se prevesti kao "svijetla koja reži"
## Fizikalne i hemijske osobine
Njen radijus veći je oko 11-14 puta od sunčevog.Temperatura na njenoj površini iznosi oko 42.000 Kelvina uz masu koja je 22-40 puta veća od Sunčeve. Zvjezdani vjetar, brzine oko 2500&nbsp;km/s, izbacuje 1/1000.000 njene mase godišnje u Svemir. Novija iztraživanja iz 2008. pokazuju da je prije 2.5 miliona godina bila članica grupe Trumpler 10 (TR 10). TR 10 udaljen je sada 8,5 uglovnih stepeni odnosno 400 sg.

## Reference
## Vanjski linkovi
* Vizier katalog 

Kategorija:Divovske zvijezde
Kategorija:Divovske zvijezde O-tipa
Kategorija:Krma (sazviježđe)
Kategorija:Bayerovi objekti
Kategorija:BD objekti
Kategorija:HD objekti
Kategorija:SAO objekti
Kategorija:TYC objekti
Kategorija:HIP objekti
Tim snova FIFA Svjetskih prvenstava

**Tim snova FIFA Svjetskih prvenstava** je tim sastavljen od najboljih nogometnih igrača sa svih Svjetskih prvenstava. Tim snova je izabran 2002. godine na osnovu glasova navijača. Nakon završetka glasanja najveći broj glasova prikupio je Diego Maradona, proslavljeni reprezentativac Argentine.
U anketi, obavljenoj na zvaničnom web sajtu FIFA-e, učestvovalo je preko 1,5 miliona nogometnih navijača iz cijelog svijeta a Maradona je imao 111.035 glasova. Brazilac Pelé, koji je sa reprezentacijom Brazila osvojio tri svjetska prvenstva, imao je ukupno 107.539 glasova dok je kao trećeplasirani bio Zinédine Zidane (80.527 glasova), koji je sa dva postignuta gola dao doprinos pobjedi Francuske na Svjetskom prvenstvu 1998. godine.

Tim snova se sastoji od 11 članova i to od jednog golmana, tri odbrambena igrača, četiri vezna i tri napadača, koji su proglašeni za najbolje igrače svih svjetskih prvenstava održanih do 2002. godine.

## Sastav tima 
## Također pogledajte 
* FIFA 100
* Najbolji tim svih vremena FIFA Svjetskih prvenstava

## Reference 
Kategorija:Svjetsko prvenstvo u nogometu
Kategorija:Nagrade FIFA-e
Kategorija:Spiskovi nogometaša
Galerija Novi hram

mini|Galerija Novi hram (2023.)
**Galerija Novi hram** osnovana je 1984. godine. Smještena je u objektu nekadašnje sefardske sinagoge, koja je pod imenom "Il kal nuevu (muevu)" podignuta oko 1870. neposredno uz Stari jevrejski hram, današnji Muzej Jevreja. Novi hram prestao je djelovati kao bogomolja 1930. i zgrada je poklonjena gradu s namjenom da postane likovna galerija.

Galerija raspolaže izložbenim prostorom približne površine 100&nbsp;m2 i djeluje u okviru jevrejskog kulturno-prosvjetnog i humanitarnog društva La Benevolencija. Organizira razna kulturna događanja, prvenstveno vezana za umjetnost. Za vrijeme najvažnijih jevrejskih praznika izložbeni prostor galerije koriste Jevrejska zajednica Sarajevo i La Benevolencija, koje organiziraju tematske izložbe vezane uz Jevreje u Bosni i Hercegovini. Jedna od tih izložbi predstavila je publici stvaranje i putovanje Sarajevske hagade, glavnog djela sefardske kulture u ovom dijelu svijeta. Galerija sarađuje i s drugim društvima, galerijama i institucijama u Bosni i Hercegovini.

U Sarajevu postoje galerije koje imaju za cilj predstaviti već zapažene umjetnike, slikare i kipare. Predsjedništvo La Benevolencije odlučilo je da galeriji Novi hram ponuditi i besplatni izložbeni prostor mladim, neafirmiranim umjetnicima, koji inače nemaju priliku zbog bilo kojeg razloga prezentirati svoj rad u daleko većim galerijama.

Galerija Novi hram nalazi se u Ulici Mula Mustafe Bašeskije 38.

## Literatura 
* Alma Leka, *Muzeji, zbirke i galerije u Bosni i Hercegovini*, Sarajevo, 2012.

## Reference 
## Vanjski linkovi 
* Zvanični sajt 

Kategorija:Galerije u Sarajevu
Kategorija:Umjetnost u Bosni i Hercegovini
Kategorija:Galerije u Bosni i Hercegovini
Velika nagrada Monaka 2018.

**Velika nagrada Monaka 2018.** (službeno poznata kao **"FORMULA 1 GRAND PRIX DE MONACO 2018"**) automobilska je trka Formule 1 koja se održala 27. maja 2018. na stazi Circuit de Monaco u Montoj Carlu, u Monaku. Ovo je bila šesta trka u sezoni 2018. i 65. trka za Veliku nagradu Monaku.

Vozač Red Bulle Daniel Ricciardo osvojio je pol poziciju, 2. u svojoj karijeri. Australijski vozač Daniel Ricciardo pobjednik je trke. Drugi je bio Sebastian Vettel iz Ferrarija, ispred vozač Mercedesa Lewisa Hamiltona.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Romain Grosjean - kazna od 3 mjesta - je izazvao sudar u prethodnoj trci.
: Max Verstappen - kazna od 5 mjesta - zamjena mjenjača. Verstappen nije uspio ostvariti 107% vrijeme; ali je dobio dozvolu za trku od stjuarda.

## Trka (nedjelja) 
## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 7. pobjeda za Daniela Ricciarda.

### Konstruktori 
* 57. pobjeda i 250. trka za Red Bull Racing.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  statsf1.com - detalji utrke

Monako
Kategorija:2018. u Monaku
2018
William Penn

desno|mini|Frederick S. Lambova slika William Penna u Brooklyn muzeju
**William Penn** (14. oktobra 1644 – 30. jula 1718) bio je sin Sir William Penna, i bio je engleski poduzetnik nekretnina, filozof, rani kveker, i osnivač engleske sjevernoameričke kolonije Provincija Pennsylvania. On je rani zagovornik demokratije i vjerske slobode, poznat po dobrim odnosima i uspješnom ugovoru postignutom sa domorocima u Delawareu. Pod njegovom upravom, planirana je i razvijena Philadelphia.

## Reference 
## Vanjski linkovi 
* Lesson Plan: William Penn's Peaceable Kingdom 
* William Penn Appleton and Klos Biography
*  by M. L. Weems, 1829. Full-text free to read and search version of Tim Unterreiner biography from 1829 original published in Philadelphia.
* William Penn, Visionary Proprietor by Tuomi J. Forrest, at the University of Virginia
* ''William Penn, America's First Great Champion for Liberty and Peace'' by Jim Powell
* William Penn by Bill Samuel
* Penn's Holy Experiment: The Seed of a Nation 
* Penn in the Tower of London 
* Hidden London Penn in the Tower
* original version of this article (copied with permission)
* "Pennsylvania's Anarchist Experiment: 1681–1690", Prof. Murray N. Rothbard, excerpt from *Conceived in Liberty*, Vol. 1 (Auburn, Alabama: The Ludwig von Mises Institute, 1999)
* 
* Penn Treaty Museum

### Penn-ovi radovi 
* 
* 
* 
* *No Cross, No Crown* (1669).  2nd edition published in 1682. Written during his imprisonment in the Tower of London.
* The Christian Quaker, and his divine testimony vindicated by Scripture, reason, and authorities, against the injurious attempts ... lately made ... to render him odiously inconsistent with Christianity and Civil Society. In II. Parts., (1674).(part one written by Penn; Part two by George Whitehead, 1673).
* *True Spiritual Liberty* (1681)
* *Some Fruits of Solitude in Reflections and Maxims* (1682)
* *Frame Of Government Of Pennsylvania* (1682) From the Avalon Project, Yale Law School.
* Letter to his wife, Gulielma (1682)
* Early Quaker writings contains several documents by Penn and his wife.
* *A Key * (1692)
* Primitive Christianity Revived  (1696)
* Preface to George Fox's Journal  (1694)
* 
* An Essay towards the Present and Future Peace of Europe by the Establishment of a European Dyet, Parliament or Estates (1693)
*  Full text at Internet Archive (archive.org)
* Dunn, Mary Maples, Dunn, Richard S., Bronner, Edwin, and Fraser, David. *The papers of William Penn*, 5 volumes. Philadelphia: University of Pennsylvania Press, 1981–87.

Kategorija:Rođeni 1644.
Kategorija:Umrli 1718.
Kategorija:Članovi Kraljevskog društva